text: шиллонг, ассам таулары үндістанның таулы қырат. ұзындығы 350 км, ені 100 км-ге жуық. ең биік жері 1961 м. негізінен гнейс, кристалдық тақтатас, граниттер түзілген. өзен аңғарларымен терең тілімделген. шиллонгтың оңтүстік беткейі дүние жүзіндегі жаңбырдың ең көп жауатын ауданы (черрапунджи елді мекенінде жылдық жауын-шашын мөлшері 11674 мм-ге дейін барған). жауын-шашын шамадан тыс артық болуынан беткі топырақ жамылғысы түгелдей шайылған. ылғалды тропиктік бұталы өсімдіктер өседі. жазық бөлігінде халық жиі қоныстанған. шай күріш өсіреді. тас көмір кені бар. қазақстан ұлттық энциклопедия. том. алматы, 2007.